施純

施純（），字彥厚，順天府東安縣人，明朝政治人物。成化丙戌進士，官至禮部尚書。

生平
成化元年（1465年）乙酉科順天鄉試第九十九名舉人，二年（1466年）聯捷丙戌科進士。改翰林院庶吉士，三年十月授戶科給事中。八年九月充副使，册封鄭藩，九年七月遷鴻臚寺右少卿，十一年六月因天雨陰晦，奏事失序，廷杖二十。十二年四月進左少卿，十三年七月升本寺卿，明憲宗口吃，每次苦于回答「是」字，施純出招解決，獲得賞識，十四年十一月拜禮部右侍郎，仍掌寺事，十六年正月升掌鴻臚寺事禮部尚書，二十年十一月加太子少保《菽園雜記·卷六》：常朝，諸司奏事御前，事當准行者，上以「是」字答之。成化十六七年間，上病舌澀，每答「是」字苦之。鴻臚卿施純彥厚揣知之，陰獻計於近侍，云：「『是』字不便，請以『照例』字易之。」上得此甚喜，問計所出，近侍以純對。由是得拜禮部侍郎，掌寺事，尋升尚書，加太子少保。純，京師人，成化丙戌進士。長軀偉幹，音吐洪亮。初任戶科給事中，遷鴻臚少卿。未二十年，驟陞至此。可謂際遇之隆矣。人有為之語云：「兩字得尚書，何用萬言書。」。成化二十一年閏四月卒《明宪宗纯皇帝实录卷之二百六十五》：成化二十一年閏四月甲申，太子少保禮部尚書掌鴻臚寺事施純卒。純字彥厚，順天府東安縣人。成化丙戌進士，改翰林院庶吉士，初授戶科給事中，升鴻臚寺少卿，再升本寺卿。純習禮度，每旦侍朝為磬，折狀甚恭。又諸司奏事， 上是之語頗澀，純請以照例易之，用是蒙寵眷，遂擢禮部右侍郎，未幾升尚書，一旦與殷謙等八人同加太子少保，卒年五十一。無子，以例賜祭葬。純長身偉然，出群類表，不十數年，得驟登峻秩，前此所未有也。但在鴻臚怙寵，不循分守，多有所建請，為士論所少云。

家族
曾祖施翁祖，元萬戶 贈尚書。祖父施伯誠，贈尚書。父施禮，刑部尚書。嫡母馮氏，封夫人；生母馬氏。慈侍下。兄施綸、施縉、施紳（通政司右參議）、施纨（訓科）《天一阁藏明代科举录选刊·登科录》（《成化二年进士登科录》）。

施纯妻子許氏甚端丽，皇太后亦惊艳不已《明稗类钞》：成化中，命妇入朝，尚书施纯妻甚端丽，皇太后谛视久之，顾左右曰：‘曩选妃时，何不及此人’？。

参考

Category:成化元年乙酉科順天鄉試舉人
C
Category:安次人
Category:明朝戶科給事中
Category:明朝鴻臚寺少卿
Category:明朝鴻臚寺卿
Category:明朝禮部侍郎
Category:明朝禮部尚書
Category:明朝太子少保